खिचड़ी 2

खिचडी 2: मिशन पान्थुकिस्तान  सन् 2023 में प्रसारित हिन्दी भाषा की भारतीय हास्य फिल्म है जिसे आतिश कपाड़िया ने लिखा और निर्देशित किया गया है। यह फ़िल्म विनीत जैन और जमनादास मजेठिया द्वारा निर्मित है। फिल्म में सुप्रिया पाठक कपूर, राजीव मेहता, अनंग देसाई, वंदना पाठक, जमनादास मजेठिया ने अभिनय किया हैं। यह खिचडी फ्रैंचाइज़ी की पांचवीं प्रस्तुति है और सन् 2010 में प्रसारित फिल्म खिचडी की उत्तरोत्तर फ़िल्म है।

 कलाकार 

 निर्माण 

 प्रारम्भिक विचार 
सन् 2010 में प्रसारित फ़िल्म की सफलता और सकारात्मक प्रतिक्रिया ने आतिश कपाड़िया को एक उत्तरकृत्ति पर काम करने करने के लिए प्रोत्साहित किया। सन् 2017 में फिल्म के निर्माता, जमनादास मजेठिया ने इसकी पुष्टि की कि खिचडी फ़िल्म की उत्तरकृत्ति पर काम चल रहा है। फरवरी 2023 में कीर्ति कुल्हारी ने घोषणा की कि "खिचडी" फ़िल्म के अगले भाग का निर्माण चल रहा है।

 कलाकार निर्धारण 
सुप्रिया पाठक, जमनादास मजेठिया, अनंग देसाई, राजीव मेहता और कीर्ति कुल्हरी अपने अभिनय को इस फ़िल्म में भी जारी रखेंगे जबकि जयश्री नामक पात्र के अभिनय के लिए वंदना पाठक को पिछली फिल्म में निमिषा वखारिया ने प्रतिस्थापित किया था, अतः उनकी इस अभिनय के लिए वापसी होगी। इसके अलावा, फराह खान, अनंत विधात, प्रतीक गांधी, परेश गणात्रा, कीकू शारदा और फ्लोरा सैनी फिल्म में विशेष भूमिकाएँ निभायेंगे।

 फिल्मांकन 
फरवरी 2023 में कीर्ति कुल्हरी ने घोषणा की कि फिल्म का फ़िल्मांकन मुम्बई में पहले ही शुरू हो चुका है।

 प्रसारण 

 सिनेमा घरों में 
फिल्म का सिनेमाघरों में प्रसारण 17 नवंबर 2023 को आरम्भ हुआ था।

 घरेलू मीडिया 
फिल्म का प्रसारण 9 फरवरी 2024 से ज़ी5 पर हुआ।

 समालोचना 
द इंडियन एक्सप्रेस की फ़िल्म समीक्षक शुभ्रा गुप्ता ने फिल्म को 5 में से 1 अंक देते हुए लिखा, "इस अति-कोलाहल से, अंधाधुंध रंग-समन्वित समूह ने पहली फिल्म में कुछ नहीं किया जिन्होंने इसकी उत्तरकृत्ति के लिए वापस चक्कर लगाने का झंझट क्यों किया?"

रीडिफ डॉट कॉम की दीपा गहलोत ने फिल्म को 5 में से 2 अंक दिए, उन्होंने फ़िल्म के निर्माण कार्य को "घटिया" और कथानक को "असंगत" कहा। द टेलीग्राफ इंडिया के अग्निवो नियोगी ने पटकथा की समालोचना करते हुये इसे "कई उप-कथानकों पर ध्यान केंद्रित करने वाला" बताते हुये लिखा, "खिचडी 2 उस तरह के हास्य क्षणों को बनाने के लिए संघर्ष करती है जो मूल टेलीविजन धारावाहिक की पहचान थे।"

बॉलीवुड हंगामा के एक समालोचक ने फिल्म को 2.5/5 अंक देते हुये लिखा कि "खिचडी 2 का दूसरा भाग बहुत कमजोर है और एक बेखयाली पटकथा से ग्रस्त है"।

 सन्दर्भ 

 बाहरी कड़ियाँ 




श्रेणी:भारतीय सीक्वल फ़िल्में
श्रेणी:भारतीय कॉमेडी फ़िल्में
श्रेणी:2023 की फ़िल्में